hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu it it hu hu hu it hu it hu it hu hu hu ceb hu it it hu hu hu hu hu hu hu hu it it hu hu hu hu hu hu hu hu en hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu
2006-os olasz labdarúgóbotrány – Wikipédia
A 2006-os olasz labdarúgó-botrány (Calciopoli) májusban robbant ki érintve mind az első mind a másodosztályt. Az olasz rendőrség olyan telefonbeszélgetéseket nyomozott le, amely csapatmenedzserek valamint a játékvezetői szervezet között zajlott le, és tárgya a mérkőzések megvesztegetése volt. A botrány leginkább érintett tagja a Juventus volt. Mellette a Milan, Fiorentina, Lazio,és a Reggina bukott le.
A nápolyi ügyészek telefonbeszélgetések másolatait hallgatták le, melyek szerint Luciano Moggi, a Juventus akkori vezérigazgatója a GEA World menedzserirodájával folyatott megbeszéléseket a bírói kiküldöttségekről. Az irodának, melynek alapítója volt maga Moggi, egyik alkalmazottja volt fia, Alessandro, illetve a válogatott szövetségi kapitányának Marcello Lippinek a fia Davide.
A történtek után a Juventus teljes vezetősége lemondott, szintúgy Franco Carraro a FIGC elnöke.
Idő hiányában - mivel hamarosan kezdődött az új idény - gyorsan kellett döntenie a szövetségnek. Az UEFA 2006. július 25-éig várta a döntést, legfőképpen arról, hogy mely csapatok szerepeljenek a BL-ben illetve UEFA-kupában. A bizonyítékokat így alaposan nem tudták kivizsgálni. Július 4-én a szövetség egyik ügyésze Stefano Palazzi javasolta, hogy a Juventust a Serie C1-be, azaz a harmadosztályba sorolják vissza, míg a Fiorentinát és a Laziót a Serie B-be. Ezek mellett pontlevonással is kívánta sújtani a csapatokat: a Milannak 3, a Juventusnak 6 míg a Fiorentinának és a Laziónak egyaránt 15 pontos hátrányból kellett volna kezdenie az évet. A legsúlyosabb érintés pedig az volt, hogy mind a 2005-ös, mind a 2006-os bajnoki címet elvették a torinói klubtól. Később ezeket az ítéleteket enyhítették.
Ennek értelmében a Juventustól elvették a két bajnoki címüket (a 2006-ost odaítélték az Internek), lesorolták őket a másodosztályba, ahol végül 9 pontos hátrányból kellett nekivágniuk az új idénynek, kizárták őket a BL következő idényéből valamint 3 zárt kapus hazai mérkőzést kellett játszaniuk.
A Milan enyhébb büntetést kapott. 30 pontot levontak a csapattól a bajnokságban, így indulhattak a bajnokok ligájában (egyből a csoportkörbe kerültek), az új idényt 8 pontos hátrányból kellett kezdeniük és 1 zárt kapus mérkőzést kellett játszaniuk.
A Laziótól elvették az UEFA-kupa indulást, a következő idényt 3 pontos hátrányból kezdhették meg, valamint 2 zárt kapus mérkőzést kellett játszaniuk.
A Fiorentina kicsit szigorúbb büntetést kapott. Eltiltották a csapatot a BL indulástól, 15 pontos hátrányból indulhattak a következő szezonban, ahol 2 zárt kapus mérkőzést kellett lejátszaniuk.
A Regginát is bűnösnek találván az ügyészség augusztus 13-án ítéletként a másodosztályba való visszasorolást, majd ott 15 pontos hátrányt szabtak ki a csapatra. 17-én enyhítették a büntetést, így az élvonalban maradhatott a klub, ám a ponthátrányt meghagyták. Ezen felül a klubot megbírságolták 68 000 fontra és az akkori klubelnököt Pasquale Lillo Fotit 20 000 fontra valamint 2 és fél évre eltiltották a labdarúgástól.
• 44 pont levonás a 2005/06-os szezonban
• Kitiltás a 2006-07-es BL-ből
• 30 pont levonás a 2005/06-os szezonban
• 1 zárt kapus mérkőzés
Lesorolás a Serie B-be
• Kitiltás a 2006-07-es BL-ből
• Kitiltás a 2006-07-es BL-ből
• 2 zárt kapus mérkőzés
Lesorolás a Serie C1-be
Lesorolás a Serie B-be
Lesorolás a Serie B-be
• Elveszik a 2005-ös és 2006-os bajnoki címet
• Kitiltás a 2006-07-es BL-ből
• Elveszik a 2005-ös és 2006-os bajnoki címet
• Kitiltás a 2006-07-es BL-ből
• 3 zárt kapus mérkőzés
Lesorolás a Serie B-be
7 pont levonás (Serie B)
11 pont levonás (Serie A)
3 pont levonás (Serie A)
• Kitiltás a 2006-07-es UEFA-kupából
• Kitiltás a 2006-07-es UEFA-kupából
• 2 zárt kapus mérkőzés
Nem volt vád alatt
Nem volt vád alatt
• 68 ezer font bírság
• A klubelnök Pasquale Foti számára 20 ezer font bírság, valamint 2,5 év eltiltás a futballtól
↑ „Olasz bundabotrány: mennyországból a pokolba”, origo.hu, 2006. július 15.
↑ „Enyhített büntetések”, origo.hu, 2006. július 25.
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=2006-os_olasz_labdarúgóbotrány&oldid=22467592”
Utoljára szerkesztve 2020. április 11., 01:26-kor
A lap utolsó módosítása: 2020. április 11., 01:26
A lap szövege CC BY-SA 3.0 alatt érhető el, ha nincs külön jelölve.